stanford-oval/wikipedia huggingface dataset:
Antti Aho

Antti Aho suunnilleen vuonna 1917, maalaus Venny Soldan-Brofeldt
Antti Juhani Aho (28. lokakuuta 1900 – 22. lokakuuta 1960) oli suomalainen kirjailija ja suomentaja.
Antti Aho oli Juhani Ahon ja Venny Soldan-Brofeldtin poika. Hänellä oli vanhempi veli Heikki Aho ja velipuoli Björn Soldan. Ahon vaimo oli koristetaiteilija Aili Vainio.
Aho valmistui filosofian kandidaatiksi Helsingin yliopistosta ja väitteli myöhemmin tohtoriksi. Hän teki vuosina 1923–1924 opintomatkan Yhdysvaltoihin ja kirjoitti kokemuksistaan kirjan Amerikassa piikana ja keltanokkana (1929) yhdessä vaimonsa kanssa.
Suomeen palattuaan Aho työskenteli aluksi auto- ja öljyalalla, mutta ryhtyi sitten keräämään talteen vanhempiaan koskevaa aineistoa. Isästään hän kirjoitti kaksiosaisen teoksen Juhani Ahon elämä ja teokset I ja II (1951) ja toimitti äitinsä taidetta käsittelevän teoksen Venny Soldan-Brofeldt ja hänen maailmansa – luonnoksia ja muistelmia (1946). Aho kirjoitti myös joitakin näytelmiä ja toimi suomentajana. Vuodesta 1953 kuolemaansa saakka hän työskenteli mainosjohtajana WSOY:lla.
Teokset

Amerikassa piikana ja keltanokkana, 1929
Elämän tie kolme radiopuhetta, 1949
Eteenpäin elävän mieli yksinäytöksinen näytelmä, 1945
Gautama Buddha ihmisenä ja opettajana, 1931
Juhani Aho elämä ja teokset: Edellinen osa, 1951
Juhani Aho elämä ja teokset: Jälkimmäinen osa, 1951
Juhani Aho ja hänen aikaansa kuvateos, 1948
Kootut teokset: täydennysosa 3: Kirjeitä vuosilta 1877–1921, 1961
Luova oivallus puheita 1944, 1947
Meidän maa Suomi sanoin ja kuvin, 1954
Nyt, 1930
Omatunto, saaristokertomus, 16. p., 1962
Puheita 1940, 1946
Tilinteon hetki yksinäytöksinen näytelmä, 1945
Totuus ja vapaus puheita 1945–1946, 1948
Vapaan kilpailun puolesta taloudellisten olojen arvostelua, 1929
Venny Soldan-Brofeldt ja hänen maailmansa luonnoksia ja muistelmia, 1946, 3. 2003
Venny Soldan-Brofeldt och hennes värld skisser och minnen, 1946
Aiheesta muualla

Antti J. Aho : Miten 199 laivaa muutettiin autoiksi, Helsingin Sanomat Viikkoliite, 28.04.1929, nro 17, s. 5, Kansalliskirjaston digitaaliset aineistot
Antti J. Aho : Piirteitä Amerikan lentokoneteollisuudesta, Helsingin Sanomat Viikkoliite, 15.09.1929, nro 37, s. 1, Kansalliskirjaston digitaaliset aineistot
Amerikassa piikana ja keltanokkana. Pari otetta näinä päivinä ilmestyvästä Antti J. Ahon ja Aili Ahon Amerikan-kirjasta, Helsingin Sanomat Viikkoliite, 13.10.1929, nro 41, s. 4, Kansalliskirjaston digitaaliset aineistot
Mielenkiintoinen matkakirja. Aili Aho ja Antti J. Aho: Amerikassa piikana ja keltanokkana, Helsingin Sanomat, 27.10.1929, nro 291, s. 14, Kansalliskirjaston digitaaliset aineistot
Antti J. Aho : Maailman suurimmat ja vanhimmat elävät oliot, Helsingin Sanomat Viikkoliite, 08.05.1932, nro 19, s. 3, Kansalliskirjaston digitaaliset aineistot
Kiri&Kirittäret juniorit

| Jyväskylän Kiri&Kirittäret juniorit |
| --- | --- |

Koko nimi:  Jyväskylän Kiri&Kirittäret juniorit
Perustettu:  1996, herätetty 2017
Entiset nimet:  Kiri juniorit 1996-2017 Kiri&Kirittäret juniorit 2018-
Kaupunki:  Jyväskylä
Kenttä:  Hippoksen pesäpallostadion  Yrttisuon pesäpallokenttä  Koskenharjun pesäpallokenttä  Kahakadun Liikuntapuisto
Puheenjohtaja:  Matti Mäkinen
Omistaja:  Jyväskylän Kiri & Kirittäret ry
Yhteistyöseurat:  Jyväskylä Kiri  Kirittäret  Lohi  Valo
Saavutukset
Vuoden junioriseura:  Vuoden 2021 junioriseura
Kiri&Kirittäret juniorit on jyväskyläläinen junioripesäpallon erikoisseura. Seura on Suomen Pesäpalloliiton jäsen. Seuran puheenjohtaja on Matti Mäkinen ja taloudenhoitaja on Anni Välisaari.
Joukkueet > POJAT

(B-Pojat: Pelaa Poikien Superpesistä Kiri 2020:n alla)
C-Pojat: C-poikien SM-sarja
D-Pojat: pelisarja ja kilpasarja
E-Pojat: pelisarja ja kilpasarja
F-Pojat: aluesarja
G-Pojat: JunnuSuper
Joukkueet > TYTÖT

(B-tytöt Pelaa Tyttöjen Ykköspesistä Kirittärissä.)
C-Tytöt: C-tyttöjen kilpasarja ja C-tyttöjen SM-sarja
D-Tytöt: pelisarja
E-Tytöt: pelisarja ja kilpasarja
F-Tytöt: aluesarja
G-Tytöt: JunnuSuper
Historia

Jyväskylän Kiri-Juniorit perustettiin jo 1996, mutta sen aktiivinen toiminta loppui vuonna 2008.
Vuodesta 2009 eteenpäin pesäpallon junioritoiminta Jyväskylässä tapahtui joko Jyväskylän Kirin tai Jyväskylän Pesiksen kautta. Jyväskylän Kirin juniorijaosto, ja välillä Jyväskylän Kiri, pyöritti siis poikien junioritoimintaa vuoden 2016 loppuun saakka.
Vuoden 2017 alusta Jyväskylän Kiri-Juniorit herätettiin uudelleen aktiivitoimijaksi poikien junioriseurana ja kauden päätteeksi syksyllä 2017 myös tyttöjen junioritoiminta tuli osaksi junioriseuran toimintaa ja seuran nimi muuttui Jyväskylän Kiri&Kirittäret Junioreiksi.
Jyväskylän Kiri&Kirittäret Juniorit vastaavat poikien puolella kaikkien juniori-ikäluokkien junioritoiminnasta ja tyttöjen puolella seura vastaa junioritoiminnasta C-tyttöihin saakka. B-tyttöjen toiminnasta vastaa jo Kirittäret.
Jyväskylän Kiri&Kirittäret Juniorit on junioripesäpallon erikoisseura. Seura on Suomen Pesäpalloliiton jäsenseura.
Logot

Kiri&Kirittäret junioreiden viralliset logot.
Seuran logo
Kirin vanha logo
Kiri-Logo
Kirittärien logo
Aiheesta muualla

https://www.kirijuniorit.fi/ (Seuran oma sivu)
Jyväskylän Kiri 2020
Kirittäret
Willingen

| Willingen |
| --- | --- |
 lippu:  vaakuna
 Willingen
 Koordinaatit: 51°17′42″N, 08°36′29″E 
Valtio:  Saksa
Osavaltio:  Hessen
Hallintopiiri:  Kassel
Piirikunta:  Waldeck-Frankenberg
Väkiluku (31.12.2016):  6 061
 
 www.gemeinde-willingen.de 
Infobox OKVirheellinen NIMI-arvo: 
Willingen on kunta Waldeck-Frankenbergin piirikunnassa Pohjois-Hessenissä, Saksassa noin 80 kilometriä länteen Kasselista. Kunnassa asui 6 061 ihmistä vuoden 2016 lopussa.
Willingen perustettiin Waldeck-Frankenbergin alueelle Uplandin seudulle vuonna 1974, kun Willingenin, Bömighausenin, Eimelrodin, Hemmighausenin, Neerdarin, Rattlarin, Schwalefeldin, Welleringhausenin ja Usselnin kylät yhdistettiin. Sen hallintokylä sijaitsee kahden joen: Hoppecken ja Itterin laaksojen välissä.
Nähtävyydet ja tapahtumia

Willingenin maamerkki on suurikokoinen rautatiesilta Uplandbahnilla, "Das Viadukt", joka on rakennettu vuonna 1918. Kunnan pääelinkeino on matkailu. Kaupungissa yöpyi 1,3 miljoonaa matkailijaa vuonna 2003.
Willingenissä suosituin tapahtuma ovat jokavuotiset mäkihypyn maailmancupin kisat Mühlenkopfschanzella. Toinen jokavuotinen suosittu tapahtuma on maastopyöräilykilpailu Ettelsberg-vuorella, jota seurasi 35 000 katsojaa 2005. Lähellä pyöräilymaastoja on Bike Arena Sauerland.
Aiheesta muualla

Kuvia tai muita tiedostoja aiheesta Willingen Wikimedia Commonsissa
Kunnan verkkosivusto
Mühlenkopfschanzen hyppyrimäessä järjestetään vuosittain mäkihypyn maailmancupin osakilpailuja.
Yuri Lowenthal

| Yuri Lowenthal |
| --- | --- |
 Yuri Lowenthal vuonna 2009.
Henkilötiedot
Syntynyt: 5. maaliskuuta 1971 (ikä 53)  Alliance, Ohio
Puoliso:  Tara Platt (2002–)
Näyttelijä
Taiteilijanimet:  Sean Roberts Jimmy Benedict
Aktiivisena:  1998–
Merkittävät roolit:  Sasuke Uchiha (Naruto) Ben Tennyson (Ben 10: Alien Force) Suzaku Kururugi (Code Geass) Protagonisti (Shin Megami Tensei: Persona 3) Yosuke Hanamura (Shin Megami Tensei: Persona 4)  Hämähäkkimies (Spider-Man (2018))
Aiheesta muualla
Viralliset kotisivut
IMDb 
Yuri Lowenthal (s. 5. maaliskuuta 1971 Alliance, Ohio) on yhdysvaltalainen ääninäyttelijä. Hän on dubannut useita animesarjoja ja ääninäytellyt videopeleissä. Lowenthal tunnetaan muun muassa Ben Tennysonin roolista animaatiosarjoissa Ben 10: Alien Force ja Ben 10: Ultimate Alien, sekä Teräsmiehen ääniroolista animaatiosarjassa Legion of Super Heroes. Lowenthal esiintyi myös vuonna 2007 tuottamassaan ja käsikirjoittamassaan elokuvassa Tumbling After.
Elämäkerta

Lowenthal syntyi Alliancessa, Ohiossa ja vietti lapsuutensa Yhdysvaltojen lisäksi Afrikassa ja Euroopassa. Hän on harrastanut useita itsepuolustuslaleja, kuten Wushuta ja kungfuta. Lisäksi Lowenthal puhuu sujuvasti japania, ranskaa ja saksaa. Hän valmistui William & Mary collegesta Williamsburgissa, Virginiassa.
Elämäkerta > Ääninäyttelijänä

Lowenthal aloitti uransa näyttelijänä esiintyen muun muassa teatterissa asuessaan New Yorkissa useita vuosia. Myöhemmin muutettuaan Los Angelesiin hän jatkoi näyttelemistä televisiossa ja elokuvissa lähinnä cameorooleissa. Vuonna 2002 Lowenthal päätyi ääninäyttelijäksi tehtyään ensimmäisiä äänirooleja videopeleihin, kuten Dungeon Siege ja SSX 3. Animaatioiden pariin Lowenthal päätyi vuonna 2004, jolloin animesarja Rave Master ilmestyi Yhdysvalloissa englanniksi dubattuna Cartoon Networkilta. Samana vuonna hän lainasi ääntään muun muassa Halo 2:een. Seuraavat kaksi vuotta olivat Lowenthalille suotuisat saatuaan useita rooleja eri animesarjoista. Hän oli muun muassa Sasuke Uchihan roolissa Narutossa, jonka Lowenthal sai koe-esiinnyttyään useiden näyttelijöiden ohella roolia varten. Koe-esiintymiseen hän päätyi kuultuaan samojen taustahenkilöiden olevan mukana, jotka työskentelivät aikaisemmin Rave Masterissa. Roolista on myös tullut Lowenthalille kenties merkittävin dubbausrooli suuren fani määrän myötä. Lisäksi vuonna 2007 pidetyissä American Anime -palkintogaalassa hän oli ehdolla parhaan näyttelijän kategoriassa Narutossa tehtyjen roolien myötä. Palkinto meni lopulta Vic Mignognalle, joka dubbasi oman osuutensa Fullmetal Alchemistissa.
Vuonna 2005 Zatch Bellin lisäksi Lowenthal teki sivurooleja muun muassa GunXSwordiin ja The Prince of Tennisiin. Hän oli myös Keigo Asanon äänenä Bleachissä muutaman jakson ajan vuonna 2006. Samana vuonna Lowenthal sai ensimmäisen merkittävän alkuperäisen ääniroolin animaatiossa Legion of Super Heroes, jossa hän oli sarjan ensimmäisellä kaudella nuoren Teräsmiehen äänenä. Sarjan toisen tuotantokauden alkaessa hahmon nuorta versiota ei enää käytetty, mutta Lowenthal sai jatkaa Teräsmiehen roolissa sarjan loppuun asti. Samoihin aikoihin hän jatkoi dubbaamista, sekä useiden videopelien ääniroolien tekemistä ja oli muun muassa vuonna 2007 mini-animesarjassa Afro Samurai Jinnon ja Kuman ääninä, sekä videopelissä Power Rangers: Super Legendsissä molempien Omega Rangereiden ja Punaisen Rangerin ääninä.
Teräsmies roolin myötä Lowenthal sai yhä enemmän alkuperäisiä rooleja ja vuoden 2007 lopulla hän oli koe-esiintynyt Jäämiehen ääniroolia varten Wolverine and the X-Meniin, jonka Lowenthal myös sai. Sarjan oli tarkoitus alkaa vuonna 2008, mutta sarjan tuottajien epäselvyyksien ja teknisten ongelmien myötä se siirrettiin esitettäväksi vuoden 2009 alkuun Nickelodeonille. Kanadassa sarja kuitenkin sai ensiesityksensä syksyllä 2008. Huhtikuusta 2008 lähtien Lowenthalia kuultiin Ben Tennysonin äänenä Ben 10: Alien Forcessa ja sen spin-offissa Ben 10: Ultimate Alienissa. Lisäksi hän oli Lok Lambertin roolissa vuoden 2009 italialaisessa Huntik-animaatiosarjassa, jota esitettiin englanniksi Britanniassa ja Yhdysvalloissa. Samana vuonna Lowenthal vieraili televisiosarjassa Terminator: Sarah Connorin aikakirjat, jossa hän esiintyi kolmen jakson verran Christopher Garlandin roolissa.
Elokuussa 2013 julkaistiin Turtlesiin pohjautuva videopeli Teenage Mutant Ninja Turtles: Out of the Shadows, jossa Lowenthal ääninäytteli Donatelloa.
Yksityiselämä

Yuri Lowenthal on nykyään naimisissa ääninäyttelijä Tara Plattin kanssa.
Ääniroolit > Elokuvat

| Vuosi | Elokuva | Rooli |
| --- | --- | --- |
| 2002 | The War on the War on Drugs | John |
| 2004 | Naruto the Movie: Ninja Clash in the Land of Snow | Sasuke Uchiha |
| 2006 | Teen Titans: Trouble in Tokyo | Scarface, japanilainen motoristi |
| 2007 |  Paprika | tohtori Kosaku Tokita |
| 2007 | Robotech: The Shadow Chronicles | Marcus Rush |
| 2007 | Naruto: Shippūden the Movie | Sasuke Uchiha |
| 2008 | The Pirates Who Don't Do Anything: A VeggieTales Movie | Alexander |
| 2008 | Resident Evil: Degeneration | sivuäänet |
| 2008 | Death's Door | oma itsensä |
| 2008 | Naruto Shippuden the Movie: Bonds | Sasuke Uchiha |
| 2009 | Afro Samurai: Resurrection | Sasuke Uchiha |
| 2009 | Naruto Shippuden the Movie: The Will of Fire | Sasuke Uchiha |
| 2010 | Sammyn suuri seikkailu | Sammy |
| 2011 | Con Artists | oma itsensä |
| 2011 | The Arcadian | oma itsensä |
| 2011 | Silver Case | oma itsensä |
| 2011 | Films of Fury: The Kung-Fu Movie Movie | oma itsensä |
| 2012 | Joutsenprinsessan joulu | Derek |
| 2012 | Dino Time | sivuäänet |
| 2012 | Back to the Sea | sivuäänet |
| 2012 | Road to Ninja: Naruto the Movie | Sasuke Uchiha |
| 2012 | Batman: The Dark Knight Returns, Part 1 | Batmanin pojat |
| 2013 | Bayonetta: Bloody Fate | sivuäänet |
| 2014 | Joutsenprinsessa 5: A Royal Family Tale | Derek |
| 2014 | Topsy McGee vs. The Sky Pirates | Sean McGee |
| 2014 | The Last: Naruto the Movie | Sasuke Uchiha |
| 2015 | Batman Unlimited: Animal Instincts | Punainen Robin |
| 2015 | The Phoenix Incident | Glenn Lauder |
| 2015 | Batman Unlimited - Monster Mayhem | Robin |
| 2015 | Boruto | Sasuke Uchiha |
| 2015 | Justice League: Gods and Monsters | Jimmy Olsen, Jor-El |
| 2015 | The Laws of the Universe Part 0 | Tyler |
| 2016 |  Robinson Crusoe | Crusoe |
| 2016 | The Swan Princess: Princess Tomorrow, Pirate Today | Derek |
| 2016 | Lego DC Comics Super Heroes: Justice League - Cosmic Clash | sivuäänet |
| 2017 | The Swan Princess: Royally Undercover | Phillip |
| 2018 | Batman: Gotham by Gaslight | Kaksinaama, Harvey Dent |
Aiheesta muualla

Anime News Network
CrystAlacids
TVrage (Arkistoitu – Internet Archive)
Lucayanit

Lucayanit olivat nykyisen Bahamasaarten alkuperäisasukkaita. Bahamasaarten asutus syntyi 600-luvulla ja esimerkiksi keramiikan perusteella saarten asukkaat edustivat esimerkiksi Hispaniolan ja Jamaikan saarten kaltaista taino-kulttuuria. Lucayaneja oli hieman ennen eurooppalaisten saapumista arviolta 80 000, mutta Kristoffer Kolumbuksen saavuttua Karibialle heidän määränsä romahti kulkutautien ja orjuutuksen myötä. Bahamasaaria on tavallisesti pidetty tyhjentyneinä vuoteen 1513 mennessä, mutta on mahdollista että lucayaneja eli saarilla vielä jonkin aikaa tämän jälkeenkin.
Historia

Bahamasaaret asutettiin suhteellisen myöhään, todennäköisesti vasta 600-luvulla. Tuolloiset Bahamasaaret olivat metsien tai savannien peitossa ja niiltä löytyi Karibian saarten olosuhteissa tärkeitä makean pohjaveden lähteitä, vaikka matalilla saarille ei muuten esimerkiksi jokia ollutkaan. Bahaman asukkaat saapuivat Hispaniolasta tai Kuubasta. Samaan aikaan Bahamasaarten kanssa ihmisasutus levisi Jamaikalle, mikä saattaa viitata olosuhteiden muuttumiseen muualla siten, että ihmisten oli pakko lähteä etsimään uusia asuinalueita. Muuttoaalto Bahamalle kesti kaksi tai kolme vuosisataa. Lucayanien jälkeensä jättämä keramiikka on samankaltaista, kuin Jamaikan ja Hispaniolan keramiikka, joten heidän voidaan olettaa edustaneen samaa taino-kulttuuria. Lucayanien asuinpaikkoja tunnetaan Bahamasaarten 19 suurimmalla saarella, tai pienemmillä saarilla niiden välittömässä läheisyydessä. Asuinpaikkoja tunnetaan nykyisen Bahaman alueen ohella Turks- ja Caicossaarilta.
Kristoffer Kolumbus saapui ensimmäisenä eurooppalaisena Karibialle vuonna 1492. Lucayaneja oli eurooppalaisten saapuessa ehkä noin 80 000, mutta heidän määränsä romahti sittemmin nopeasti. Lucayanit kärsivät todennäköisesti samoista kulkutaudeista, jotka tuhosivat Karibian alueen tainoyhteisöjä. Suuria määriä kaapattiin myös orjuuteen ja kuljetettiin esimerkiksi Hispaniolaan ja Venezuelaan. Peter Martyrin mukaan orjuuteen päätyi jopa 40 000 lucayanilaista. Bahamasaaria on pidetty usein kokonaan tyhjentyneinä vuoteen 1513 mennessä, jolloin espanjalainen Juan Ponce de León matkusti Floridaan. Joidenkin esimerkiksi asuinpaikkojen ajoitukseen perustuvan tutkimuksien mukaan lucayaneja asui Bahamasaarilla kuitenkin vielä jonkin aikaa vuoden 1513 jälkeenkin.
Eeva Pirkkala

Eeva Vänskä (Pirkkala) 14. helmikuuta 1972 Joensuu) työskenteli vuodesta 2018 vuoteen 2024 UMO Helsinki Jazz Orchestran toiminnanjohtaja. Sitä ennen hän oli toimitusjohtaja vuosina 2008–2018. Vuosina 2004–2008 hän toimi suomalaisen mediataiteen levityskeskuksen Av-arkin toiminnanjohtajana.
Vänskä on valmistunut vuonna 1999 Taideteollisesta korkeakoulusta elokuvataiteen maisteriksi. Lisäksi hän valmistui muusikoksi Lahden konservatoriosta vuonna 2020. Vänskä on nuoruudessaan soittanut useilla vaihtoehtorock-levyillä ja toiminut 1990-luvulla Levä-yhtyeessä.
Percy Jackson ja olymposlaiset

| Percy Jackson ja olymposlaiset> Percy Jackson and the Olympians |
| --- | --- |

Tyyli:  fantasia
Perustuu:  Rick Riordanin kirjasarjaan Percy Jackson
Pääosissa:   Walker Scobell  Leah Sava Jeffries  Aryan Simhadri 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2023-12-1919. joulukuuta 2023 –  jatkuu edelleen
Tuotantokausia:  1
Jaksoja:  8
Tuotanto
Tuotantoyhtiö(t):   Quaker Moving Pictures  Co-Lab21  James Bobin, Inc.  Moorish Dignity Productions  Gotham Group  20th Television 
Aiheesta muualla
IMDb 
Percy Jackson ja olymposlaiset (engl. Percy Jackson and the Olympians) on yhdysvaltalainen Disney+-tilausvideopalveluun julkaistu televisiosarja, joka perustuu Rick Riordanin nuorten fantasiakirjasarjaan Percy Jackson. Sarjan ovat tuottaneet Quaker Moving Pictures, Co-Lab21, James Bobin, Inc., Moorish Dignity Productions, Gotham Group ja 20th Television, ja pääosissa näyttelevät Walker Scobell, Leah Sava Jeffries ja Aryan Simhadri.
Sarja kertoo 12-vuotiaasta Percy Jacksonista, joka saa tietää olevansa kreikkalaisjumala Poseidonin poika. Hän päätyy Puoliveristen leirille, jossa häntä koulutetaan tarujen sankariksi muiden puolijumalten tavoin. Kun ylijumala Zeus syyttää Percyä mestarisalamansa varastamisesta, tämä lähtee etsintäretkelle ystäviensä Annabethin ja Groverin kanssa.
Televisiosarjan kuvaukset alkoivat Vancouverissa kesäkuussa 2022. Sarjan ensimmäinen traileri julkistettiin saman vuoden 2023 syyskuussa D23 Expossa. Sarjan ensimmäinen tuotantokausi, joka koostuu kahdeksasta jaksosta ja perustuu kirjasarjan ensimmäiseen osaan Salamavaras, julkaistiin Disney+:aan 19. joulukuuta 2023 – 30. tammikuuta 2024.
Näyttelijät

| 0 | 1 | 2 |
| --- | --- | --- |
|  Walker Scobell  | … |  Percy Jackson   |
|  Leah Sava Jeffries  | … |  Annabeth Chase   |
|  Aryan Simhadri  | … |  Grover Underwood   |
|  Virginia Kull  | … |  Sally Jackson   |
|  Glynn Turman  | … |  Kheiron   |
|  Jason Mantzoukas  | … |  Dionysos   |
|  Megan Mullally  | … |  Alekto   |
|  Timm Sharp  | … |  Gabe Ugliano   |
|  Dior Goodjohn  | … |  Clarisse La Rue   |
|  Charlie Bushnell  | … |  Luke Castellan   |
|  Suzanne Cryer  | … |  Ekhidna   |
|  Jessica Parker Kennedy  | … |  Medusa   |
|  Lin-Manuel Miranda  | … |  Hermes   |
|  Jay Duplass  | … |  Haades   |
|  Timothy Omundson  | … |  Hefaistos   |
Jaksot > Ensimmäinen tuotantokausi (2023–2024)

| № (sarja) | № (kausi) | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- | --- |
| 1 | 1 | I Accidentally Vaporize My Pre-Algebra Teacher | James Bobin | Rick Riordan ja Jonathan E. Steinberg | 2023-12-1919. joulukuuta 2023 | 2023-12-2020. joulukuuta 2023 |
| 2 | 2 | I Become Supreme Lord of the Bathroom | James Bobin | Rick Riordan ja Jonathan E. Steinberg | 2023-12-1919. joulukuuta 2023 | 2023-12-2020. joulukuuta 2023 |
| 3 | 3 | We Visit the Garden Gnome Emporium | Anders Engström | Jonathan E. Steinberg ja Monica Owusu-Breen | 2023-12-2626. joulukuuta 2023 | 2023-12-2727. joulukuuta 2023 |
| 4 | 4 | I Plunge to My Death | Anders Engström | Jonathan E. Steinberg ja Joe Tracz | 2024-1-22. tammikuuta 2024 | 2024-1-33. tammikuuta 2024 |
| 5 | 5 | A God Buys Us Cheeseburgers | Jet Wilkinson | Rick Riordan ja Jonathan E. Steinberg | 2024-1-99. tammikuuta 2024 | 2024-1-1010. tammikuuta 2024 |
| 6 | 6 | We Take a Zebra to Vegas | Jet Wilkinson | Jonathan E. Steinberg ja Joe Tracz | 2024-1-1616. tammikuuta 2024 | 2024-1-1717. tammikuuta 2024 |
| 7 | 7 | We Find Out the Truth, Sort Of | Anders Engström | Andrew Miller | 2024-1-2323. tammikuuta 2024 | 2024-1-2424. tammikuuta 2024 |
| 8 | 8 | The Prophecy Comes True | Jet Wilkinson | Craig Silverstein | 2024-1-3030. tammikuuta 2024 | 2024-1-3131. tammikuuta 2024 |
Tausta > Kirjasarjat

Percy Jackson ja olymposlaiset pohjautuu Rick Riordanin suosittuun kirjasarjaan Percy Jackson. Viisiosainen sarja sai myöhemmin jatkoa kirjasarjoista Olympoksen sankarit ja Apollon, joissa aiemmasta sarjasta tutut hahmot seikkailevat uusine ystävineen. Kreikkalais-roomalaisista puolijumalista kertovia romaaneita on julkaistu yhteensä 15. Samaan maailmaan sijoittuvat myös Riordanin muinaisegyptiläiseen mytologiaan perustuva kirjasarja Kanen aikakirjat ja skandinaaviseen mytologiaan perustuva kirjasarja Magnus Chase. Alkuperäisen sarjan teoksia on myyty maailmanlaajuisesti yli 180 miljoonaa kappaletta ja sen kaksi ensimmäistä osaa on sovitettu myös elokuviksi.
Tausta > Elokuvat

Percy Jacksonin pohjalta on aiemmin julkaistu kaksi elokuvaa. Percy Jackson: Salamavaras sai ensi-iltansa vuonna 2010 ja Percy Jackson: Hirviöidenmeri vuonna 2013. Niiden pääosia esittivät Logan Lerman, Brandon T. Jackson ja Alexandra Daddario. Ensimmäinen elokuvista sai kirjasarjan faneilta ja kriitikoilta keskinkertaisen vastaanoton. Myös Riordan oli pettynyt sen käsikirjoitukseen. Hänen mielestään siinä poikettiin alkuperäisestä kirjasta niin paljon, ettei tarinaa ollut tunnistaa samaksi. Toiseen elokuvaan fanit olivat tyytyväisempiä, mutta kolmatta ei kuitenkaan enää tehty. Elokuvat eivät olleet myyntimenestyksiä, mutta eivät myöskään täydellisiä epäonnistumisia huonoista arvosteluista huolimatta. Kumpikin elokuvista tuotti noin 200 miljoonaa dollaria ja ne oli tehty noin 90–95 miljoonan dollarin budjetilla.
Aiheesta muualla

Percy Jackson ja olymposlaiset Internet Movie Databasessa (englanniksi)
Percy Jackson ja olymposlaiset Riordan Wikissä (englanniksi)